Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 44/2012 dėl paprastųjų stintenių žvejybos galimybių Grenlandijos vandenyse /* COM/2012/0383 final - 2012/0187 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Tarybos reglamentu (ES) Nr. 44/2012[1] nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse. Žvejybos galimybės jų galiojimo laikotarpiu paprastai keliskart iš dalies keičiamos. 2. KONSULTACIJŲ SU SUINTERESUOTOSIOMIS ŠALIMIS REZULTATAI IR POVEIKIO VERTINIMO REZULTATAI Netaikoma 3. TEISINIAI PASIŪLYMO ASPEKTAI Siūlomais pakeitimais minėtą reglamentą siekiama pakeisti kaip nurodyta toliau: Grenlandijos vandenyse žvejojamos paprastosios stintenės Remdamasi Tarybos reglamento (ES) Nr. 44/2012 5 straipsnio 3 dalimi, Komisija nustato Sąjungos kvotą, taikomą paprastosioms stintenėms TJTT V ir XIV zonų Grenlandijos vandenyse. Pagal šį straipsnį, remiantis Grenlandijos nustatyta sužvejoti skirtų žuvų dalimi ir Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimu ir jo protokolu, TJTT V ir XIV zonų Grenlandijos vandenyse Sąjungai tenka 7,7 % bendro leidžiamo sužvejoti paprastųjų stintenių kiekio. Grenlandijos valdžios institucijos Komisijai pranešė, kad Grenlandija Sąjungai pagal protokolu nustatytą dalį skirs pm tonų kiekį, kuris turi būti sužvejotas iki 2013 m. balandžio 30 d. 2012 m. sausio 17 d. priėmus Reglamentą (ES) Nr. 44/2012 Komisija paskelbė pareiškimą, susijusį su TJTT V ir XIV zonų Grenlandijos vandenyse žvejojamomis paprastosiomis stintenėmis, kuriuo įsipareigojama pradėti diskusijas su valstybėmis narėmis dėl galimybės joms paskirstyti Grenlandijos siūlomas paprastųjų stintenių žvejybos galimybes, suteiktas pagal ES ir Grenlandijos žvejybos partnerystės susitarimo ir pirmiau minėto protokolo sąlygas. Atsižvelgiant į tai, kad pagal žvejybos partnerystės susitarimą su Grenlandija 2004–2010 m. jokiais ES laivais paprastųjų stintenių tikslinė žvejyba nebuvo vykdoma ir kad 2011 m. nepaskirstytą žvejybą vykdė tik Danija, Komisija siūlo, kad valstybėms narėms skirstant kiekį, būtų naudojamas 1998–2003 m. ataskaitinis laikotarpis. Galiausiai, atsižvelgiant į 2012 m. Europos Sąjungos ir Norvegijos metines konsultacijas žuvininkystės klausimais ir visų pirma į Europos Sąjungos įsipareigojimą suteikti Norvegijai papildomą 20 000 tonų paprastųjų stintenių kiekį, be įprastinio likučio, kai tik paprastąsias stintenes vėl bus galima žvejoti Grenlandijos vandenyse, tikslinga šį kiekį numatyti iš pirmiau minėtos pm tonų Sąjungos kvotos; 2012/0187 (NLE) Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 44/2012 dėl paprastųjų stintenių žvejybos galimybių Grenlandijos vandenyse EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Europos Komisijos pasiūlymą,[2] kadangi: (1) remiantis Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimu[3] ir jo protokolu[4], TJTT V ir XIV zonų Grenlandijos vandenyse Sąjungai tenka 7,7 % bendro leidžiamo sužvejoti paprastųjų stintenių kiekio; (2) Tarybos reglamentu (ES) Nr. 44/2012[5] nuo 2012 m. sausio 1 d iki balandžio 30 d. nustatoma laikinoji Sąjungos kvota, taikoma paprastųjų stintenių išteklių žvejybai tuose Grenlandijos vandenyse, nenustatant konkrečių valstybėms narėms skirtinų kiekių; (3) [data] Grenlandijos valdžios institucijos Sąjungai pranešė, kad nustatytas … tonų bendras leidžiamas sužvejoti paprastųjų stintenių kiekis, kuris TJTT V ir XIV zonų Grenlandijos vandenyse turi būti sužvejotas nuo 2012 m. sausio 1 d iki 2013 m. balandžio 30 d. Todėl turėtų būti nustatyta susijusi to laikotarpio pm tonų Sąjungos kvota; (4) atsižvelgiant į kasmetines Sąjungos ir Norvegijos konsultacijas, Sąjunga įsipareigoja 2012 m. Norvegijai suteikti papildomą 20 000 tonų paprastųjų stintenių kiekį, leidžiamą sužvejoti TJTT V ir XIV zonų Grenlandijos vandenyse. Tikslinga šį kiekį skirti iš pirmiau minėtos Sąjungos kvotos, taikomos tuose vandenyse; (5) be to, tikslinga Sąjungos kvotą paskirstyti valstybėms narėms. Atsižvelgiant į tai, kad pagal Žvejybos partnerystės susitarimą su Grenlandija 2004–2010 m. Sąjungos laivais paprastųjų stintenių tikslinė žvejyba nebuvo vykdoma ir kad 2011 m. nepaskirstyta Sąjungos kvota pasinaudojo tik viena valstybė narė, Sąjungos kvotos paskirstymo valstybėms narėms ataskaitinis laikotarpis turėtų būti 1998–2003 m.; (6) Sąjungos kvotos paskirstymas valstybėms narėms viršija Reglamento (ES) Nr. 44/2012 5 straipsnio 3 dalimi Komisijai suteiktus įgyvendinimo įgaliojimus. Kad Komisijos ir Tarybos teisės aktų nuostatos nebūtų išsklaidytos, šiuo Reglamentu turėtų būti nustatyta Sąjungos kvota ir jos paskirstymas valstybėms narėms; (7) šiame reglamente nustatytas sužvejojamo paprastųjų stintenių kiekio apribojimas turėtų būti taikomas nuo 2012 m. gegužės 1 d. Toks taikymas atgaline data nepažeis teisinio tikrumo ir teisėtų lūkesčių apsaugos principų, nes aptariamos žvejybos galimybės dar neišnaudotos. Kadangi sužvejojamo žuvų kiekio apribojimai turi įtakos Sąjungos laivynų ekonominei veiklai ir veiklos žvejybos sezonu planavimui, šis Reglamentas turėtų įsigalioti iš karto, kai tik bus paskelbtas; (8) Reglamentas (ES) Nr. 44/2012 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (ES) Nr. 44/2012 pakeitimai Reglamento (ES) Nr. 44/2012 IB priedas iš dalies keičiamas pagal šio reglamento priedo tekstą. 2 straipsnis Įsigaliojimas Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Jis taikomas nuo 2012 m. gegužės 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas PRIEDAS Reglamento (ES) Nr. 44/2012 IB priedo įrašas, skirtas paprastosioms stintenėms TJTT V ir XIV zonų Grenlandijos vandenyse, pakeičiamas taip: „Rūšis || Paprastosios stintenės Mallotus villosus || Zona || V ir XIV zonų Grenlandijos vandenys (CAP/514GRN) Danija || pm || || JK || pm || Švedija || pm || Vokietija || pm || Visos valstybės narės || pm || (1) (2) ES || pm || (3) (4) || BLSK || Netaikoma || || (1) išskyrus valstybes nares, kurioms skirta daugiau nei 10 % Sąjungos kvotos. (2) valstybės narės, kurioms skirta kvota, tik išnaudoję savo kvotą gali pasinaudoti kvota „Visos valstybės narės“. (3) iš kurių 20 000 tonų skiriama Norvegijai. (4) turi būti sužvejota iki 2013 m. balandžio 30 d., nukrypstant nuo šio reglamento 1 straipsnio 2 dalies a punkto.“ [1] 2012 m. sausio 17 d. Tarybos reglamentas (ES) Nr. 44/2012, kuriuo nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse (OL L 25, 2012 1 27, p. 55–147). [2] [OL nuoroda]. [3] OL L 172, 2007 6 30, p. 4. [4] OL L 172, 2007 6 30, p. 9. [5] OL L 25, 2012 1 27, p. 55.